Diari Oficial de la Generalitat Valenciana


Sumari del DOGV 6412, del 07-12-2010 (2010/13911)

ACORD de 3 de desembre de 2010, del Consell, pel qual es creen nous grups retributius aplicables al personal de les Unitats Docents de Medicina Familiar i Comunitària dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6412

Data del DOGV
:   07-12-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/13697


Data del document
:   03-12-2010

Organisme emissor
:   Conselleria de Sanitat

Tipus de document
:   Acord

Descriptors 

:   * remuneració del treball
    * legislació
    * funcionari
    * qualificació del personal
    * personal sanitari

ACORD de 3 de desembre de 2010, del Consell, pel qual es creen nous grups retributius aplicables al personal de les Unitats Docents de Medicina Familiar i Comunitària dependents de la Conselleria de Sanitat. [2010/13395]  
El Consell, en la reunió del dia 3 de desembre de 2010, va adoptar l'acord següent:  
L'Orde de 6 d'octubre de 1989, de la Conselleria de Sanitat, per la qual es regula l'estructura i funcionament de les Unitats Docents de Medicina Familiar i Comunitària, preveu l'adscripció a estes unitats de personal, entre el qual es troba el coordinador de la Unitat i els tècnics de Salut Pública. Actualment es troben en funcionament en l'àmbit de la Comunitat Valenciana tres Unitats Docents de Medicina Familiar i Comunitària, una en cada província. Els llocs de treball corresponents a coordinador i tècnic de Salut Pública han sigut proveïts per mitjà de personal que tinguera reconeguda la mateixa especialitat en la docència de la qual intervenen. No obstant, no hi ha un grup retributiu propi per a estos llocs, la qual cosa ha tingut com a conseqüència que actualment s'apliquen distints grups retributius preexistents al personal que els ocupa. És evident que eixa situació genera disfuncions i problemes de qualsevol tipus, ja que les retribucions que s'apliquen als que exercixen els mateixos llocs de treball han d'estar dotades d'uniformitat. Amb eixa finalitat, és necessària la creació de nous grups retributius que s'aplicaran a cada una dels dos tipus de llocs de treball. Com que es tracta de personal facultatiu, i segons la normativa vigent en relació amb el règim de dedicació i el complement específic aplicable, cal crear un grup retributiu per a cada modalitat de complement específic, de manera que puguen atendre's les possibilitats d'opció que la normativa vigent reconeix entre eixes modalitats. Açò fa necessària la creació de tres nous grups retributius aplicables a cada un dels dos tipus de llocs de treball, l'única diferència del qual és la modalitat de complement específic assignat.  
Per tot això, resulta necessari introduir els nous grups retributius en les taules retributives d'aplicació al personal d'institucions sanitàries dependents de la Conselleria de Sanitat.  
En virtut d'allò que s'ha exposat, després d'haver sigut negociat en la Mesa Sectorial de Sanitat, d'acord amb el que preveuen els articles 31 i següents de la Llei 7/2007, de 12 d'abril, de l'Estatut Bàsic de l'Empleat Públic, i fent ús de l'habilitació per a modificar les taules retributives del personal al servici de les institucions sanitàries que conté l'article 53 de la Llei 11/2000, de 28 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, a proposta del conseller de Sanitat, el Consell  
ACORDA  
Primer  
Incorporar a la taula II de l'annex de la Llei 11/2000, de 28 de desembre, de la Generalitat, que conté les taules retributives d'aplicació al personal al servici de les institucions sanitàries dependents de la Conselleria de Sanitat, nous grups retributius aplicables a llocs de coordinador d'Unitat Docent de Medicina Familiar i Comunitària i de tècnic de Salut Pública d'Unitat Docent de Medicina Familiar i Comunitària, segons s'arreplega en l'annex d'este acord.  
Segon  
El present acord tindrà efectes des de l'endemà de la publicació en el Diari Oficial de la Comunitat Valenciana.  
València, 3 de desembre de 2010  
La consellera secretària del Consell, per substitució,  
PAULA SÁNCHEZ DE LEÓN GUARDIOLA  
ANNEX  
  
\* \* \* \* \*  
ANEXO  
